S-3976/2022

Mál þetta, sem dómtekið var 26. október sl., er höfðað með ákæru, útgefinni af lögreglustjóranum á höfuðborgarsvæðinu 13. september 2022, á hendur: „X, kennitala [...], [...], Reykjavík fyrir kynferðisbrot með því að hafa, um nokkurt skeið fram til miðvikudagsins 4. desember 2019, aflað sér og haft í vörslum sínum á Macbook Pro fartölvu (munur [...]), Trekstor Primebook fartölvu (munur [...]) og Trekstor Datastation flakkara (munur [...]) samtals 494 kvikmyndir, 32.886 ljósmyndir og 98 teiknimyndir sem sýna börn á kynferðislegan eða klámfenginn hátt, en myndefnið var haldlagt af lögreglu við húsleit á heimili ákærða að [...] í Reykjavík.

Mál nr. 007- 2019- [...]

Telst þetta varða við 1. mgr. 210. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og jafnframt er gerð sú krafa að ákærða verði gert að sæta upptöku á framangreindu myndefni, Macbook Pro fartölvu (munur [...]

), Trekstor Primebook fartölvu (munur

[...]

) og Trekstor Datastation flakkara (munur

[...]

) samkvæmt 1. og 3. tl. 1. mgr. 69. gr. a. almennra hegningarlaga.“

Ákærði krefst vægustu refsingar sem lög leyfa.

I Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

II

Ákærði er fæddur í [...]. Samkvæmt framlögðu sakavottorði, dagsettu 9. september 2022, hefur hann ekki verið dæmdur til refsingar. Ákærði er nú sakfelldur fyrir að hafa aflað sér og haft í vörslum sínum efni sem sýnir börn á kynferðislegan eða klámfengin hátt. Er brot ákærða alvarlegt en um er að ræða mikið magn af grófu efni. Ber við ákvörðun refsingar ákærða að líta til þeirra mikilvægu hagsmuna sem eru í húfi en markmið refsinga í málum sem þessum er að styrkja vernd barna gegn misnotkun.

Við ákvörðun refsingar ákærða lítur dómurinn einnig, ákærða til málsbóta, til 5. og 8. töluliðar 1. mgr. 70. gr. almennra hegningarlaga nr. 19/1940, en hann játaði brot sitt skýlaust fyrir dómi. Þá hefur hann, síðan málið kom upp, leitað sér aðstoðar sálfræðinga bæði hér á landi og erlendis og farið í áfengismeðferð. Sinnir hann enn meðferðarvinnu og sækir viðtöl hjá fagaðilum. Hefur ákærði lagt fram vottorð til stuðnings framangreindu.

Rannsókn málsins hófst 4. desember 2019 þegar húsleit var gerð á heimili ákærða. Ákæra vegna málsins var gefin út 13. september 2022, meira en tveimur og hálfu ári síðar. Rannsókn málsins hefur aðallega dregist vegna skoðunar á haldlögðum gögnum. Verður ákærða ekki kennt um þann drátt sem orðið hefur og verður að nokkru litið til hansvið ákvörðun refsingar ákærða.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 15 mánuði skilorðsbundið eins og í dómsorði greinir.

Með vísan til 1. og 3. tl. 1. mgr. 69. gr. a. almennra hegningarlaga er gert upptækt til ríkissjóðs það myndefni og þeim munir sem vísað er til í ákæru.

Ákærði greiði málsvarnarþóknun skipaðs verjanda síns, U-kk-ef A-kk-ef E-kk-ef lögmanns, 900.000 krónur, að meðtöldum virðisaukaskatti. Við ákvörðun þóknunar hefur einnig verið litið til vinnu lögmannsins á rannsóknarstigi. Annan sakarkostnað leiddi ekki af meðferð málsins.

Af hálfu ákæruvaldsins flutti málið D-kvk-nf K-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, X, sæti fangelsi í 15 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á haldlögðu myndefni, Macbook Pro fartölvu (munur [...]), Trekstor Primebook fartölvu (munur[...]) og Trekstor Datastation flakkara (munur [...]).

Á kærði greiði málsvarnarþóknun skipað verjanda síns, U-kk-ef A-kk-ef E-kk-ef lögmanns, 900.000 krónur.

S-kvk-nf E-kvk-nf K-kvk-nf